Martina Sáblíková

(født 27. mai 1987 i Nové Město na Moravě) er en tsjekkisk skøyteløper, sykkelrytter og rulleskøyteløper.

Sáblíková utmerket seg allerede som junior. I 2005 ble hun nr. 7 på 5 000 m under VM enkeltdistanser.

Under EM 2006 ble hun nr. 4 sammenlagt, etter å blitt nr. 3 på 3 000 m og vunnet 5 000 m. På 5 000 meter slo hun overraskende favoritten Claudia Pechstein og sørget for den første tsjekkiske distanseseier i et internasjonalt skøytemesterskap for kvinner.

Under Vinter-OL 2006 i Torino ble hun nr. 4 på 5 000 meter, slått av Clara Hughes, Claudia Pechstein og Cindy Klassen. I par med Cindy Klassen tok hun inn mer enn 3 sekunder på den siste runden, men var til slutt 0,81 sekund bak bronsemedaljen.

Hun var favoritt til å vinne junior-VM i 2006, men måtte se seg slått av koreanske Kim Yu-lim. 
I mars 2006 satte hun (uoffisiell) verdensrekord på 10 000 meter, i det hun slo Clara Hughes' gamle bestetid med mer enn 11 sekunder.

I 2007 ble hun overraskende europamester i Collalbo. Hun vant både 3 000 m og 5 000 m på nye utendørs verdensrekorder. Med 6.58,55 ble hun første kvinne som gikk under 7 minutter på 5 000 m utendørs. Nederlandske Ireen Wüst ledet etter tre distanser og hadde 14,05 sekunder til gode på Sáblíková. Men hun tapte over 7 sekunder på de to siste rundene og var 0,13 sekund for sent i mål. Sáblíková vant dermed Tsjekkias første mesterskapstittel i skøyter og ble samtidig den yngste europamester gjennom tidene.

Under VM enkeltdistanser i Salt Lake City 2007 vant hun gull på både 3 000 m og 5 000 m, og satte samtidig sin første verdensrekord. Med 6.45,61 slettet hun Claudia Pechsteins fem år gamle rekord på 5 000 m.

15. mars 2007 ble hun den første kvinnelige skøyteløper som gikk under 14 minutter på 10 000 meter da hun gikk 13.48,33 i Calgary. 8. februar 2009 vant hun verdensmesterskapet på skøyter i Vikingskipet på Hamar.

2010 ble en ny stor sesong for Sáblíková; hun vant alle de viktigste løpene, med gull i EM allround, gull i VM allround og gull på de to lengste distansene i OL. Hun vant også bronse på 1 500 m i OL, den første medaljen hennes på distansen, og vant fire verdenscupseire. 

For sine prestasjoner i mesterskapene ble hun i 2010 tildelt Oscarstatuetten som femte kvinne i historien og som den første løperen fra Tsjekkia.

I 2010, 2011 og 2013 vant hun både temporittet og landeveisrittet under det tsjekkiske mesterskapet i landeveissykling.

Sesongen 2010/11 vant hun sitt 3. Europamesterskap på skøyter på samme arena hvor hun tok sitt 1. EM på skøyter, samtidig som hun forsvarte sitt mesterskap fra 2010 på Hamar.

Med bronsemedalje på 5000 m under OL i Beijing har Sáblíková tatt medalje på distansen i fire vinter-OL på rad. Med sine totalt 7 OL-medaljer er hun den mestvinnende tsjekkiske vinterolympier.

Personlige rekorder

Meritter

Verdensrekorder 
Liste over verdensrekordnoteringer gjort av Martina Sáblíková.

Sammenlagt i Verdenscupen i hurtigløp på skøyter 
Oppdatert etter sesongen 2021/22.

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.

Se også 
 Liste over flaggbærere for Tsjekkia under OL

Referanser

Eksterne lenker 
 
  Martina Sáblíková på SpeedSkatingPhotos.info/DesgPhoto.com
 
 
  Martina Sáblíková på The-sports.org (noen resultater)
Skøyter
  Martina Sáblíková på The-sports.org (noen resultater)
  Martina Sáblíková på SpeedskatingResults.com (personlige rekorder og resultater)
  Martina Sáblíková på Jakub Majerski's Speedskating database (Adelskalender distanser og sammenlagt)
  Martina Sáblíková på www.isu.html.infostradasports.com
 
 
 
 

Tsjekkiske skøyteløpere
Tsjekkiske syklister
Inlineløpere
Olympiske mestere for Tsjekkia
Olympiske mestere i hurtigløp på skøyter
Verdensmestere i hurtigløp på skøyter – Allround
Verdensmestere i hurtigløp på skøyter – Enkeltdistanse
Europamestere i skøytesport
Olympiske sølvmedaljevinnere for Tsjekkia
Olympiske sølvmedaljevinnere i hurtigløp på skøyter
Olympiske bronsemedaljevinnere for Tsjekkia
Olympiske bronsemedaljevinnere i hurtigløp på skøyter
Deltakere for Tsjekkia under Vinter-OL 2006
Skøyteløpere under Vinter-OL 2006
Medaljevinnere under Vinter-OL 2010
Deltakere for Tsjekkia under Vinter-OL 2010
Skøyteløpere under Vinter-OL 2010
Medaljevinnere under Vinter-OL 2014
Deltakere for Tsjekkia under Vinter-OL 2014
Skøyteløpere under Vinter-OL 2014
Medaljevinnere under Vinter-OL 2018
Deltakere for Tsjekkia under Vinter-OL 2018
Skøyteløpere under Vinter-OL 2018
Medaljevinnere under Vinter-OL 2022
Deltakere for Tsjekkia under Vinter-OL 2022
Skøyteløpere under Vinter-OL 2022
Deltakere for Tsjekkia i enkeltdistanse-VM på skøyter‎
Tidligere verdensrekordholdere i hurtigløp på skøyter
Personer fra Okres Žďár nad Sázavou
Artikler i skøytesportprosjektet
Universiade-gullmedaljevinnere for Tsjekkia
Universiade-medaljevinnere i hurtigløp